**VÝZVA NA PREDKLADANIE PONÚK**

**k zákazke s nízkou hodnotou podľa ust. § 117**

**zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov**

**na predmet zákazky:**

 ***„Zakúpenie nového služobného motorového vozidla minimálne strednej triedy v počte 2 ks pre potreby SF EÚ“***

**1.** **Identifikácia obstarávateľskej organizácie**

Názov: Slovenská agentúra životného prostredia

Sídlo: Tajovského 28, 975 90 Banská Bystrica

Štát: Slovenská republika

IČO: 00 626 031

DIČ: 20 21 12 58 21

IČ DPH: SK 20 21 12 58 21

URL: [www.sazp.sk](http://www.sazp.sk)

Zastúpený: RNDr. Richard Müller, PhD. - generálny riaditeľ

Bankové spojenie: Štátna pokladnica SR

IBAN: SK37 8180 0000 0070 0038 9214

SK15 8180 0000 0070 0038 9222

BIC (SWIFT): SPSRSKBA

Kontaktná osoba: Mgr. Miroslava Gogová

Telefón: +421 906 314 008 E-mail: miroslava.gogova@sazp.sk

**2. Predmet zákazky**

**2.1. Názov predmetu zákazky: „Zakúpenie nového služobného motorového vozidla minimálne strednej triedy v počte 2 ks pre potreby SF EÚ“**

**2.2. Opis predmetu zákazky a PHZ:**

Predmetom zákazkyje dodanie 2 ks rovnakých služobných motorových vozidiel (SMV) minimálne strednej triedy pre potreby Sekcie fondov EÚ (SF EÚ) podľa opisu predmetu zákazky, ktorý tvorí prílohu č. 1 tejto výzvy.

Predpokladaná hodnota zákazky je **69.445,00 EUR bez DPH** za 2 totožné ks SMV.

**2.3. Požadovaný rozsah plnenia:**

Rozsah plnenia je uvedený v prílohe č. 1 tejto výzvy.

**3.** **Miesto a lehota poskytnutia predmetu zákazky**

**3.1. Miesto dodania predmetu zákazky:**

Sekcia fondov EÚ, Karloveská 2, 841 04 Bratislava

**3.2.** **Trvanie zmluvy alebo lehoty uskutočnenia:**

Zmluva bude uzatvorená na dobu určitú, t.j. do splnenia všetkých záväzkov zmluvných strán. Predmet zákazky musí byť dodaný do 30 kalendárnych dní od účinnosti kúpnej zmluvy.

1. **Zdroj finančných prostriedkov**

Predmet zákazky bude financovaný z Operačného programu Kvalita životného prostredia, PO 5 Technická pomoc.

1. **Zmluva**

5.1 Typ zmluvy na poskytnutie predmetu zákazky: Kúpna zmluva uzatvorená podľa § 409 a nasl. zákona č. 513/1991 Zb. Obchodný zákonník v znení neskorších predpisov. Návrh kúpnej zmluvy tvorí prílohu č. 4 tejto výzvy.

1. **Príprava a obsah ponuky**
	1. **Vyhotovenie ponuky**
		1. Ponuka musí byť vyhotovená v písomnej forme, ktorá zabezpečí trvalé zachytenie jej obsahu.
		2. Ponuka a ďalšie dokumenty musia byť predložené v slovenskom jazyku.
		3. Uchádzač predloží ponuku v jednom origináli poštou.
	2. **Mena a ceny uvádzané v ponuke**
		1. Uchádzač stanoví cenu za obstarávaný predmet na základe vlastných výpočtov, činností, výdavkov a príjmov podľa platných právnych predpisov. Uchádzač je pred predložením svojej ponuky povinný vziať do úvahy všetko, čo je nevyhnutné na úplné a riadne plnenie zmluvy, pričom do svojich cien zahrnie všetky náklady spojené s plnením predmetu zákazky.
		2. Ak je uchádzač zdaniteľnou osobou pre DPH v zmysle príslušných predpisov (ďalej len „zdaniteľná osoba“), navrhovanú zmluvnú cenu uvedie v EUR bez DPH.
		3. Ak uchádzač nie je zdaniteľnou osobou pre DPH, uvedie navrhovanú zmluvnú cenu v EUR. Skutočnosť, že nie je zdaniteľnou osobou pre DPH, uchádzač uvedie v ponuke.
		4. Zmluvná cena uvedená v ponuke uchádzača v návrhu zmluvy musí platiť počas celého obdobia trvania zmluvy a nie je možné ju zvýšiť.
	3. **Podmienky účasti**
		1. Za účelom dodržania ustanovenia § 117 ods. 5 zákona o verejnom obstarávaní verejný obstarávateľ požaduje, aby uchádzač spĺňal nasledovné podmienky účasti:

a) Osobné postavenie podľa § 32 ods. 1 písm. e) zákona o verejnom obstarávaní Uchádzač musí spĺňať podmienku účasti týkajúcu sa osobného postavenia podľa § 32 ods. 1 písm. e) zákona o verejnom obstarávaní –musí byť oprávnený **dodávať tovar, poskytovať službu**, ktoré zodpovedá predmetu zákazky. **Uchádzač nemusí predkladať v ponuke doklad o oprávnení dodávať tovar, poskytovať službu**, ktoré zodpovedá predmetu zákazky v súlade s prvou vetou a túto skutočnosť si overí verejný obstarávateľ sám v príslušnom registri, v ktorom je uchádzač zapísaný.

b) Osobné postavenie podľa § 32 ods. 1 písm. f) zákona o verejnom obstarávaní Uchádzač nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu –uchádzač preukazuje splnenie podmienok účasti podľa § 32 ods. 1 písm. f) zákona o verejnom obstarávaní doloženým čestným vyhlásením v zmysle **prílohy č. 2** tejto Výzvy na predkladanie ponúk (len v prípade ak nie je zapísaný v zozname hospodárskych subjektov vedenom Úradom pre verejné obstarávanie).

b) Podľa § 40 od. 6 písm. f) zákona o verejnom obstarávaní–u uchádzača nesmie existovať dôvod na vylúčenie podľa § 40 ods. 6 písm. f) zákona o verejnom obstarávaní. Verejný obstarávateľ vylúči z verejného obstarávania uchádzača alebo záujemcu, ak konflikt záujemcov podľa § 23 zákona o verejnom obstarávaní nemožno odstrániť inými účinnými opatreniami. Verejný obstarávateľ uvedené skúma počas procesu verejného obstarávania.

**Verejný obstarávateľ si splnenie podmienok účasti úspešného uchádzača, týkajúcich sa osobného postavenia podľa § 32 ods. 1 písm. e ) a f) zákona o verejnom obstarávaní, overí sám v príslušnom registri, v ktorom je uchádzač zapísaný.**

V prípade, ak je úspešný uchádzač zapísaný v zozname hospodárskych subjektov vedenom Úradom pre verejné obstarávanie a zo zoznamu hospodárskeho subjektu (úspešného uchádzača) je zrejmé, že spĺňa podmienky účasti týkajúce sa osobného postavenia podľa § 32 ods. 1 písm. e)a f) zákona o verejnom obstarávaní, bude mať verejný obstarávateľ zato, že takto zapísaný úspešný uchádzač splnil podmienku účasti podľa § 32 ods. 1 písm. e) a f) zákona o verejnom obstarávaní.

V prípade, ak úspešný uchádzač nebude zapísaný v zozname hospodárskych subjektov, podmienku účasti podľa § 32 ods. 1 písm. e) zákona o verejnom obstarávaní si verejný obstarávateľ overí prostredníctvom informačného systému verejnej správy „OverSi.gov.sk“.

Ak z technických dôvodov nebude možné získať údaje alebo výpis z uvedeného informačného systému verejnej správy v rozsahu zdrojových registrov bezodkladne, verejný obstarávateľ požiada úspešného uchádzača o predloženie výpisu z príslušných zdrojových registrov v listinnej podobe. Listinná podoba výpisu podľa predchádzajúcej vety nesmie byť staršia ako 30 dní.

**Zároveň v prípade, ak úspešný uchádzač nebude zapísaný v zozname hospodárskych subjektov, vyzve verejný obstarávateľ úspešného uchádzača pred uzatvorením, aby mu v súčinnosti predložil na preukázanie splnenia podmienky ú časti podľa § 32 ods. 1 písm. f) zákona o verejnom obstarávaní čestné vyhlásenie o neuložení zákazu účasti vo verejnom obstarávaní.**

**Obsah ponuky uchádzača**

Ponuka uchádzača musí byť **podpísaná štatutárnym orgánom uchádzača** a musí obsahovať:

* + - 1. Vyplnenú prílohu č. 1 tejto výzvy Opis predmetu zákazky podpísanú štatutárnym orgánom uchádzača;
			2. Čestné vyhlásenie uchádzača o neuloženom zákaze účasti vo verejnom obstarávaní – príloha č. 2 tejto výzvy (len v prípade ak nie je zapísaný v zozname hospodárskych subjektov vedenom Úradom pre verejné obstarávanie);
			3. Vlastný návrh ceny plnenia predmetu zákazky, špecifikovaného v tejto Výzve a súčasne v súlade s informáciami uvedenými v tejto Výzve v predpísanej štruktúre: Návrh na plnenie kritéria, ktorý tvorí prílohu č. 3 tejto výzvy.

**7. Podmienky predkladania cenovej ponuky**

**7.1 Náklady na ponuku**

Všetky náklady a výdavky spojené s prípravou a predložením ponuky znáša uchádzač bez finančného nároku voči obstarávateľskej organizácii, bez ohľadu na výsledok obstarávania. Ponuky doručené na adresu obstarávateľskej organizácie a predložené v lehote na predkladanie ponúk sa uchádzačom nevracajú. Zostávajú ako súčasť dokumentácie obstarávania.

**7.2 Uchádzač oprávnený predložiť ponuku**

Ponuku môže predložiť právnická osoba, ktorá na trhu poskytuje požadovanú službu. Ak ponuku predloží právnická osoba, ktorá nespĺňa túto podmienku, nebude možné takúto ponuku zaradiť do vyhodnotenia. Uchádzač môže predložiť iba jednu ponuku.

Obchodná spoločnosť, ktorej zakladateľom alebo spoločníkom je politická strana alebo hnutie, nemôže byť uchádzačom. Ak ponuku predloží takáto právnická osoba, nebude možné jej ponuku zaradiť do vyhodnotenia.

**8. Miesto a lehota na predkladanie ponúk**

8.1.1 Lehota na predkladanie ponúk je stanovená do dňa **18.06.2019 do 16:30 hod.** na adresu kontaktnej osoby verejného obstarávateľa: **Mgr. Miroslava Gogová, Sekcia fondov EÚ, Karloveská 2, 841 04 Bratislava.** Ponuka doručená po stanovenej lehote nebude prijatá.

8.1.2 Označenie obálky: ***Ponuka: -* „Zakúpenie nového služobného motorového vozidla minimálne strednej triedy v počte 2 ks pre potreby SF EÚ“ – *Neotvárať***

8.1.3 Za doručenú ponuku v stanovenom termíne sa považuje len ponuka, ktorá je doručená najneskôr v termíne na predkladanie ponúk.

8.1.4 Uchádzač môže svoju cenovú ponuku vziať späť, odvolať alebo zmeniť len do lehoty na predkladanie ponúk.

**8.2 Lehota viazanosti cenovej ponuky**

Lehotu viazanosti ponúk obstarávateľská organizácia stanovila do 30.09.2019.

Uchádzač je svojou ponukou viazaný počas lehoty viazanosti ponúk. Lehota viazanosti ponúk plynie od uplynutia lehoty na predkladanie ponúk do uplynutia lehoty viazanosti ponúk stanovenej obstarávateľskou organizáciou.

**9. Hodnotenie ponúk a oznámenie výsledkov**

**9.1 Kritéria na hodnotenie ponúk:**

Najnižšia cena za celý predmet zákazky v € s DPH.

Vyhodnotenie ponúk uchádzačov je neverejné.

**9.2 Oznámenie výsledkov**

Každému uchádzačovi bude doručené písomné alebo elektronické oznámenie o výsledku posúdenia ním predloženej ponuky.

**9.3 Obstarávateľská organizácia si vyhradzuje právo neprijať ani jednu z predložených ponúk.**

**10. Obchodné podmienky**

Plnenie s úspešným uchádzačom, ktorého ponuka bude prijatá, bude realizované na základe Zmluvy.

V Bratislave, dňa 10.06.2019

....................................................

RNDr. Richard Müller, PhD.

 generálny riaditeľ SAŽP

Prílohy Výzvy na predkladanie ponúk:

1. Opis predmetu zákazky (samostatná príloha)
2. Čestné vyhlásenie uchádzača (samostatná príloha)
3. Návrh na plnenie kritéria (samostatná príloha)
4. Návrh kúpnej zmluvy (samostatná príloha)